Salaga Slave Market

Salaga Slave Market be an 18th-century slave market wey locate insyd de East Gonja District of de Savannah Region of Ghana. During de Trans-Atlantic slave trade, na Salaga serve as an important market wer na dem transport slaves to de coast for export. Na de market sanso serve as outposts for de movement of slaves along de trans-Saharan routes.Bailey, Anne Caroline (2005). African Voices of the Atlantic Slave Trade: Beyond the Silence and the Shame. Beacon Press. ISBN 9780807055120.

 History 
From de 16th century, na Salaga be one of leading market centers insyd West Africa. Na Salaga be founded by de Mande leader Dyakpa Nde wura insyd 16th century Gonja kingdom before he be overrun by Asante forces insyd 1744. During de Third Anglo-Ashanti War insyd 1874, na de British defeat of de Asante end de Asante rule over Salaga. However, na dis coupled plus de British abolition of slavery insyd de Gold Coast insyd 1874 - 1875 na e no end de Salaga Slave market practices insyd de Gold Coast. Na der be frequent caravans of slaves from Salaga to Kintampo slave market, then to southern anaa coastal areas, however na dem abolish am insyd 1896. Na Kete-Krachi take over, then slave caravans, sam of wich na be ordered by de slave raider Babatu cam der directly from Bole, Wa, Bonotuku den Upper Volta.

Na de defeat of de Asante sanso have subsequent effects on de slave trade insyd later years, as na der be a shift from Salaga as de main slave market to oda markets. While na dis no diminish de importance of Salaga as a source of slave supply, na e emphasize de expansion of de slave trade insyd de Gold Coast.Akurang-Parry, Kwabena. (2002). Rethinking the "Slaves of Salaga": Post-Proclamation Slavery in the Gold Coast (Colonial Southern Ghana), 1874-1899. Left History: An Interdisciplinary Journal of Historical Inquiry and Debate. 8. 10.25071/1913-9632.5480.

Na kola, beads, ostrich feathers, animal hides, textiles den gold be among de goods na dem trade insyd de market. However, insyd de 18th century, na de market cam be a key center insyd de trading of humans. Na people wey komot de Upper West, Upper East den Northern Regions serve as sources for slaves. Na slaves from de market mostly be exchanged for Kola nuts, cowries den gold.

At de market, na der be various stands for slaves, cattle, sheep, den merchandise. Na dem go inspect slaves den be bargained for a price.Johnson, Marion. “The Slaves of Salaga.” The Journal of African History, vol. 27, no. 2, 1986, pp. 341–62. JSTOR, http://www.jstor.org/stable/181139. Accessed 7 Feb. 2025. Na a variety of people benefit from slavery at de market as na e cam be a commercial venture. For example, na local chiefs benefit thru de sale of slaves. Although na der be a sentiment dat na de practice be inhumane, e cam be a common feature of life insyd Salaga."The Story of Africa| BBC World Service". www.bbc.co.uk. Retrieved 2019-09-27.

Features of Salaga
Na dem keep slaves insyd a warehouse plus a mud roof during rainy days. Insyd modern times, de roof be protected by an aluminium roof make e protect from unexpected weather changes. Wells wey locate around de market be, according to oral tradition, associated plus slave labour although na de water management system pre-date de slave trade. Der sanso be a stream wey often be associated plus de well na dem say e be de bathing place of slaves, dem know as wanka bayu. Additionally, na der be a slave cemetery dem know as rafia angulu.Kankpeyeng, B. W. (2009). The Slave Trade in Northern Ghana: Landmarks, Legacies and Connections. Slavery & Abolition, 30(2), 209–221. https://doi.org/10.1080/01440390902818930
 References 

 External links 

Category:Atlantic slave trade
Category:18th-century establishments insyd Africa